Freila

Freila estas vilaĝo kaj municipo de la Aŭtonoma Komunumo Andaluzio, en la provinco de Granada, sude de Hispanio. Ĝi estas norde de la provinco, ŝirmita de la restoj de antikva islama fortikaĵo de la 12a-13a jarcentoj. El la placo observeblas la Akvobaraĵo de Negratín kiel granda interna lago, kie kontrastas la enorma akvotavolo kun la etendo de ruĝaj kaj sekaj teroj. Estas interna strando, profitante enirejon de la lago je la submunicipo Cortijo del Cura. Restas ankoraŭ tipaj kavodomoj kun florpotoj kaj blankaj fasadoj. En la 1950-aj jaroj estis pinto de pli ol 3000 loĝantoj; nun iom pli ol 900. Do, oni perdis du trionojn.